उनले भने,‘सरकारले आवश्यक गृहकार्य थालिसकेको छ, भारतसँग हामीले खास गरेर पूर्वाधार विकासमा जोड दिएका छौं, यसै गरी हवाई, विद्युत, जलस्रोत, कृषिसम्बन्धी जोडिएका विषयमा पनि कुरा हुन्छ, भारतसँग हाम्रो बहु–आयामिक सम्बन्ध छ, त्यसैले थुप्रै विषयमा छलफल हुने गरी अहिले नेपालमा भ्रमणको तयारी भैरहेको छ, प्रधानमन्त्रीको दृष्टिकोण पनि धेरै कुरामा हात हाल्नेभन्दा पनि महत्वपूर्ण विषयामा मात्रै कुरा राख्ने रहेको छ, यो विषयबारे भारतीय पक्षलाई समेत जानकारी भैसकेको छ, बरु समयसीमाभित्रै आयोजनाहरू सम्पन्न गर्न विशेष केन्द्रीत रहेर कुराकानी हुन्छ।’
